cyanic-selkie/wikianc huggingface dataset:
Vitikieli
Vitikieli toimii seuraavasti: esimerkiksi sanan lamppu eteen lisätään sana viti (vitilamppu) ja syntynyt sana käännetään sanamuunnoksella, jolloin syntyy lativimppu. Yhdyssanoissa kumpikin osa käsitellään erikseen: esimerkiksi sana kattolamppu muutetaan ensin muotoon vitikatto-vitilamppu ja sitten muotoon kativittolativimppu. Lause tämä kieliin tai kielitieteeseen liittyvä artikkeli on tynkä muuttuu näin muotoon tätivimä kitivieliin tativii kitivielititivieteeseen litiviittyvä ativirtikkeli otivin tytivinkä.
Yksitavuiset i-kirjaimeen päättyvät sanat (kuten esimerkkilauseen tai) aiheuttavat sanamuunnokseen hieman ongelmallisen kaksois-i:n. Lisäksi vi-alkuiset sanat eivät muutu sanamuunnoksessa, samalla tavoin kuin ko-alkuiset sanat kontinkielessä.
Isä meidän -rukous
Itivisä metiveidän, jotivika otivilet taitivivaissa.
Pytivihitetty oltivikoon sitivinun nitivimesi.
Tultivikoon sitivinun valtivitakuntasi.
2454 Olaus Magnus
2454 Olaus Magnus on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty ruotsalaisen arkkipiispan mukaan.
Vitikieli
Isä meidän -rukous
Tativipahtukoon sitivinun tahtivitosi,
2454 Olaus Magnus
Olaus Magnuksen likimääräinen läpimitta on 9 kilometriä. Kohde sijaitsee Auringosta suunnilleen 2,25 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Vitikieli
Isä meidän -rukous
mytiviös mativian päältivilä nitiviin kutiviin taitivivaassa.
meitividän jotivikapäiväinen leitivipämme.
Jativi antivina meiltivile meitividän syntivitimme antiviteeksi,
nitiviin kutiviin metivikin antiviteeksi antivinamme niiltivile,
jottivika otivivat meitivitä vastivitaan riktivikoneet.
Ätiviläkä saativita meitivitä kiutivisaukseen,
vativian päästivitä meitividät pativihasta.
Siltivilä sitivinun otivin valtivitakunta
jativi voitivima jativi kuntivinia iantivikaikkisesti.
Aativimen.
Råneå
Råneå (suomeksi Rauna, joskus Rooneo) on taajama, seurakunta ja entinen kunta Norrbottenin läänissä Pohjois-Ruotsissa. Nykyisin nämä kuuluvat Luulajan kuntaan, mutta osa aiemmasta Råneån seurakunnasta kuuluu Bodenin kuntaan.
Taajama
Råneån taajamassa on nykyään 1 912 asukasta. Taajama sijaitsee Perämeren rannalla Raunajoen (ruots. Råne älv) suistossa. Taajaman asukasluku on ollut suurimmillaan noin 2 400 henkeä vuonna 1980. Taajamassa sijaitsivat aikaisemmin saha ja kenkätehdas.
Seurakunta
Råneån seurakunta muodostettiin vuonna 1642 erottamalla se Luulajan seurakunnasta. Vuosina 1927–1962 seurakunta oli jaettuna Råneå nedre ja Råneå övre -nimisiin kirkonkirjapiireihin (ruots. kyrkobokföringsdistrikt). Kirkonkirjapiireistä luovuttiin vuonna 1962, kun Råneå övre erosi omaksi Gunnarsbynin seurakunnaksi.
Råneån kirkko on vihitty käyttöön vuonna 1857 ja Gunnarsbynin seurakunnan kirkko vuonna 1928. Vuoden 2011 lopussa Råneån seurakunnan asukasluku oli 4 030 henkeä ja Gunnarsbynin 667 henkeä.
Entinen kunta
Råneån pitäjä perustettiin vuonna 1642 erottamalla se Luulajan pitäjästä. Vuoden 1862 kuntauudistuksessa kirkolliset asiat siirrettiin Råneån seurakunnalle ja maalliset asiat Råneån maalaiskunnalle. Vuonna 1969 kunta jaettiin, kun Gunnarsbynin seurakuntaa vastannut alue liitettiin nykyiseen Bodenin kuntaan ja jäljelle jääneen Råneån alue nykyiseen Luulajan kuntaan. Råneån kunnan pinta-ala oli 2 173,50 neliökilometriä, josta maa-alueita oli 2 022,40 neliökilometriä. Vuonna 2000 entisen kunnan alueella asui 5 152 asukasta. Råneån ja Gunnarsbynin väkilukujen perusteella asukkaita oli 4 697 henkeä vuonna 2011.
Gunnarsbynin alueen lisäksi kuntaan kuuluivat taajaman ympärillä sijainneet kylät:
Kurdistanin isänmaallinen liitto
Kurdistanin isänmaallinen liitto (Yekîtî Nîştimanî Kurdistan, PUK) on Irakin kurdien poliittinen puolue.
Kurdistanin isänmaallinen liitto perustettiin kesäkuussa 1975, kaksi kuukautta kurdien vuosien 1974–1975 kapinan kukistumisen jälkeen. Jalal Talabani, sittemmin Irakin presidentti on ollut puolueen pääsihteeri sen perustamisesta asti. Eräät lähteet pitävät PUK:ia KDP:sta irtautuneena ryhmänä. Ryhmien välit olivat huonot, ja ne taistelivat toisiaan vastaan sekä Irakin armeijan joukkoja vastaan. PUK:in tukijoita olivat mm. Iran ja Syyria, jossa Talabani oli maanpaossa. Vuoden 2003 Irakin sodan aikana PUK:in joukot avustivat Yhdysvaltain joukkoja taistelussa Pohjois-Irakissa. Myöhemmin PUK taisteli kurdi-islamisteja kuten Ansar al-Islamia vastaan.
Suuntaukseltaan sosiaalidemokraattinen PUK on sosialistisen internationaalin jäsen.
PUK liittoutui KDP:n kanssa Kurdistanin demokraattiseksi isänmaalliseksi liitoksi vuoden 2005 Irakin parlamenttivaaleja varten. Kurdilista sai 25,6 % äänistä.
Tieteen päivät
Tieteen päivät keräävät Helsingissä noin 15 000 kävijää. Puhujia tapahtumassa on liki 300. Vuodesta 2001 alkaen osa Tieteen päivien ohjelmasta on lähetetty suorana verkkoon. Ohjelmatallenteet löytyvät Tiede-tv :stä, Tieteellisten seurain valtuuskunnan hallinnoimalta Youtube-kanavalta.
Vuodesta 2011 alkaen Tieteen päiviä on järjestetty Helsingin lisäksi myös muualla Suomessa. Toisin kuin Helsingissä, muissa kaupungeissa Tieteen päivien järjestelyistä on vastannut kunkin kaupungin yliopiston viestintäyksikkö. Alkupääoman päiville ovat antaneet Suomen Kulttuurirahasto ja Tieteen tiedotus ry.
Historia
Vuonna 1922 ja 1926 pidettiin Tutkijainkokouksen nimellä yksittäiset tiedepäivät. Vuonna 1954 järjestettiin Tieteen päivät, jotka kuitenkaan eivät tuolloin muodostuneet perinteeksi. Nykyisenkaltaisia säännöllisesti pidettäviä Tieteen päiviä on järjestetty säännöllisesti tammikuusta 1977 lähtien. Aluksi niitä järjestettiin joka viides vuosi, sittemmin joka kolmas vuosi. Vuodesta 1995 tilaisuus on pidetty joka toinen vuosi. Tieteen päivien keskuspaikaksi Helsingin päivillä on vakiintunut Helsingin yliopiston päärakennus Fabianinkadulla.
Teemat
Tieteen päivien teemat
Tieteen kansantajuistusta
Suorien ja nauhoitettujen internet-lähetysten, radion, television ja lehdistön välityksellä päivät levisivät koko maahan.
Tieteessä tapahtuu -lehti tapaa julkaista useissa päiviä seuraavissa numeroissaan tilaisuuden antia esitelmäartikkeleina. Päivien esityksistä kootaan myös kirja.
Tieteen päivien avajaisten musiikki liittyy kyseisten päivien teemaan ja käsiteltävien aiheiden aikakauteen.
Rainer Maria Rilke
Elämä
Rainer Maria Rilke syntyi Prahassa, joka siihen aikaan kuului Itävalta-Unkariin. Hänen isänsä oli Josef Rilke (1838–1906), josta tuli epäonnistuneen sotilasuransa jälkeen rautatietyöläinen. Hänen äitinsä oli Sophie ("Phia") Entz (1851–1931). Rilken vanhemmat erosivat 1884. Rilken vanhempi sisko kuoli ennen hänen syntymäänsä, minkä vuoksi äiti pakotti pitkään poikansa pukeutumaan tytön vaatteisiin. Hänen äitisuhteensa muodostui onnettomaksi.
Rilke oli isänsä tahdosta vuosina 1886–1891 sotilasakatemiassa. Vuosina 1895–1896 hän opiskeli kirjallisuutta, taidetta, historiaa ja filosofiaa Prahassa ja Münchenissä. Rilke tutustui vuonna 1897 Lou Andreas-Saloméhen, jonka kanssa hänelle muodostui läheinen suhde. Keväällä 1901 Rilke avioitui kuvanveistäjä Clara Westhoffin kanssa, jonka hän oli tavannut edellisenä syksyn Worpswedessä. Parille syntyi joulukuussa 1901 tytär Ruth. Kesällä 1902 Rilke lähti Pariisiin. Siellä julkaistiin vuonna 1910 hänen ainoa romaaninsa Malte Laurids Briggen muistiinpanot. Pariisin-vuosinaan hän julkaisi myös useita runoja.
Lokakuusta 1911 toukokuuhun 1912 Rilke asui Duinon linnassa lähellä Triesteä. Hän aloitti siellä runokokoelmansa Duinon elegiat kirjoittamisen. Teos valmistui vasta helmikuussa 1922. Ensimmäisen maailmansodan puhjetessa runoilija oli Saksassa. Hänen ei ollut mahdollista palata Pariisiin, ja suurimman osan sota-ajasta hän viettikin Münchenissä. Sodan jälkeen 11. kesäkuuta 1919 hän siirtyi Sveitsiin.
Rilke kuoli leukemiaan Sveitsissä 29. joulukuuta 1926. Hänet on haudattu Raroniin.
Rilken runous
Rilken vaikutus 1900-luvun saksankieliseen kirjallisuuteen on suuri. Hän sai aluksi runotuotantoonsa vaikutteita vuonna 1899–1900 tapaamiltaan kulttuurihenkilöiltä, kuten kirjailija Leo Tolstoilta ja ruhtinatar Marie von Thurn und Taxikselta, jonka linnassa Rilke sittemmin vuonna 1912 kirjoitti ensimmäiset elegiansa. Rilke sisäisti voimakkaasti runoilijan kutsumuksen, joka oli hänelle uskonnon luonteinen. Tämän takia hän oli luomistyössä hyvin ankara itselleen ja piti kiinni omaksumastaan tyylistä.
150px|thumb|right|[[Paula Modersohn-Becker: Kuvanveistäjä Clara Rilke Westhoffin muotokuva (Rilken puoliso).]]
Roddy Doyle
Roddy Doyle (s. 8. toukokuuta 1958 Dublin, Irlanti) on irlantilainen kirjailija ja käsikirjoittaja. Hänet tunnetaan karheista irlantilaisen työväenluokan kuvauksista.
Valmistuttuaan Dublinin yliopistosta Doyle toimi englannin ja maantiedon opettajana vuoteen 1993, josta alkaen hän on työskennellyt täysipäiväisenä kirjailijana.
Doylella on Belinda-niminen vaimo ja kaksi poikaa.
Abgarus VIII
Abgarus VIII Suuri (k. 212) oli Osroenen kuningas vuosina 177–212. On esitetty, että Abgarus VIII oli sama kuningas kuin hänen oletettu seuraajansa Abgarus IX. Historioitsijoiden A. R. Bellingerin ja C. B. Wellesin mukaan tämä on kuitenkin virheellistä.
Vuonna 194 Abgarus piiritti yhdessä Adiabenen kuninkaan kanssa roomalaista Nisibiksen kaupunkia. Samaan aikaan Rooman valtakunnassa oli sisällissota, jossa Septimius Severus yritti kukistaa vastustajansa Pescennius Nigerin. Abgarus väitti Severuksen lähetystölle kaupungin kannattaneen Nigeriä mutta luultavasti kyseessä oli vain yritys saada itsenäisyys Osroenelle. Nisibiksen valtaus epäonnistui ja Abgarus yritti tarjota roomalaisia vankejaan Severukselle, joka kuitenkin hyökkäsi ja kukisti Abgaruksen. Severus kuitenkin palautti hänet Osroenen valtaistuimelle ja Abgarus otti Severuksen kunniaksi roomalaiset nimet Lucius Aelius Aurelius Septimius. Severus palasi takaisin Roomaan, mutta pian parthialaiset hyökkäsivät ja piirittivät Nisibiksen.
Abgarus pysyi kuitenkin uskollisena Severukselle ja osoituksena tästä antoi poikansa vietäväksi panttivangeiksi Roomaan. Hän myös tarjosi jousiampujiaan Severukselle, joka kukisti helposti parthialaiset vuosina 197–198. Tämän jälkeen Severus julisti Osroenen Rooman vassalliksi ja tunnusti Abgaruksen kuninkaiden kuninkaaksi. Tämä kutsuttiin Roomaan, luultavasti vuoden 204 jälkeen. Abgarus kuoli vuonna 212 ja hänen poikansa Abgarus Severus seurasi häntä valtaistuimelle.
John Curtin
John Curtin (8. tammikuuta 1885 – 5. heinäkuuta 1945) oli australialainen poliitikko, joka toimi maansa 14. pääministerinä vuosina 1941–1945. Ennen pääministerikautta hän toimi Australian työväenpuolueen ja opposition johtajana.
Curtin syntyi Creswickissä, Victoriassa. Hänen isänsä oli John Curtin, joka oli maahanmuuttaja Irlannista, ja hänen äitinsä oli Kate Bourke.
Curtin vietti lapsuutensa Creswickissä, Melbournessa ja Macedonissa. Hän opiskeli julkisissa ja katolilaisen seurakunnan kouluissa. Koulun lopettamisen jälkeen 14-vuotiaana hän työskenteli The Age -lehdessä ja 18-vuotiaana hän aloitti Titan Manufacturing Companyssä, jossa hän työskenteli 8 vuotta.
Curtin liittyi Victorian sosialistipuolueeseen ja toimi Victorian osavaltion puutyöntekijöiden ammattiliiton sihteerinä vuosina 1911–1914. Vuonna 1916 hän oli vastustamassa William Morris Hughesin hallituksen yrityksiä ottaa käyttöön pakollinen asepalvelus. Hänet vangittiin lyhyeksi aikaa, koska hän kieltäytyi värväytymästä.
Curtin avioitui Elsie Needhamin kanssa vuonna 1917 ja he saivat kaksi lasta.
Curtin valittiin Australian parlamenttiin Fremantlesta vuonna 1928, mutta menetti paikan vuonna 1931. Curtin sai paikan takaisin vuonna 1934, ja vuonna 1935 hän korvasi James Scullinin opposition ja Australian työväenpuolueen johtajana.
Curtinista tuli pääministeri 7. lokakuuta 1941. Hän edisti sota-ajan kumppanuutta Yhdysvaltojen kanssa ja hyväksyi yhdysvaltalaisen kenraalin Douglas MacArthurin ohjaamaan Australian sotatoimia. Curtinin kiireinen työaikataulu sodan aikana aiheutti vahinkoa hänen terveydelleen, ja marraskuussa 1944 hän sai sydänkohtauksen palattuaan Lontoosta. Curtin kuoli virassaan 5. heinäkuuta 1945, vain vähän ennen toisen maailmansodan loppumista.
OBD-mittaus
OBD-mittauksessa tutkitaan auton toimintaa sen oman ajoneuvotietokoneen tallentamien tietojen pohjalta.
Ajoneuvolaki vaatii, että OBD-mittauksen yhteydessä suoritetaan myös pakokaasumittaus korotetulla käyntinopeudella.
OBD
OBD (On-Board Diagnostics) on autotekniikan alalla käytettävä termi, jolla tarkoitetaan ajoneuvon itsediagnostiikka- ja raportointikykyjä. OBD-järjestelmä tarjoaa ajoneuvon omistajalle, huoltajalle tai korjaajalle pääsyn sen oman ajoneuvotietokoneen tallentamiin tietoihin useiden eri osajärjestelmien osalta. Järjestelmän avulla saatavilla olevat diagnostiikkatiedot ovat huomattavasti monipuolistuneet sitten 1980-luvun ensimmäisten autokäyttöön sopivien tietokoneiden markkinoille tulon. Nämä tietokoneet tekivät aikanaan mahdolliseksi OBD-protokollan.
Ensimmäiset OBD-järjestelmät kykenivät ilmaisemaan vain indikaattorin valon toimimattomuuden tai MIL-signaalin ongelman tultua havaituksi. Vian syytä ei kuitenkaan voitu selvittää. Modernit OBD-toteutukset käyttävät nopeaa digitaalista tiedonsiirtoporttia ja standardoituja DTC-vikakoodeja välittämään yksityiskohtaisia tietoja ajoneuvon toiminnasta. Niiden avulla ajoneuvossa esiintynyt vika voidaan nopeasti paikantaa ja korjata.
OBD-standardin käyttöliittymiä ovat OBD-I, OBD 1.5, OBD-II, EOBD ja EOBD2.
Juuso Kallio
pienoiskuva|Juuso "Köpi" Kallio YleX Popissa 2017 Juuso "Köpi" Kallio (s. 23. huhtikuuta 1990 Pori) on suomalainen radiojuontaja, käsikirjoittaja ja koomikko. Hän on tullut tutuksi erityisesti YleX Aamun juontajana, jota hän juonsi yhdessä Ville "Viki" Eerikkilän kanssa. Syksystä 2022 alkaen Kallio on luotsannut Eerikkilän kanssa ohjelmaa Viki ja Köpi Show, jota esitetään Yle Areenassa.
Vuonna 2023 Kallio aloitti näyttelijänä Putouksen viidennellätoista tuotantokaudella.
Ura
Kallio aloitti uransa kotikaupungissaan Porissa vuonna 2011 nuorille suunnatun paikallisradio Eazy101:n juontajana. Myöhemmin samana vuonna hän siirtyi Radio Porin juontajaksi. Vuoden 2015 kesällä Kallio siirtyi YleX-kanavalle ja juonsi mm. kanavan viikonloppuohjelmistoa. Kallio on kertonut Satakunnan Kansan lehtihaastattelussa nykyisen juontoparinsa Ville "Viki" Eerikkilän kysyneen häntä mukaansa juontamaan radiokanava NRJ:n aamuohjelmaa, minne miehet siirtyivätkin lopulta vuoden 2016 tammikuussa. Kaksikko kuitenkin palasi takaisin YleX:lle aloittaen uuden aamushown (YleX Aamu - Viki & Köpi) tammikuussa 2017.
Kallio on opiskellut Tampereen ammattikorkeakoulussa medianomiksi, pääaineenaan digitaalinen ääni ja kaupallinen musiikki. Hän valmistui koulusta vuonna 2015. Kallion musiikkitausta on tullut esille usein hänen juontamissaan radiolähetyksissä ja käsikirjoittamissaan musiikkivideoparodioissa. Hän on tuottanut erilaisia huumorimusiikkikappaleita kuten "Setäreggaeton" ja "Maailman paras lastenlaulu", joita on kuultu niin radiossa kuin videomuodossa esim. YleX:n Youtubessa, sekä Facebookissa. Lisäksi kappaleita on kuultu livenä kesän 2019 musiikkifestivaaleilla.
Kallio on myös ollut useampana vuonna mukana sanoittamassa YleX:n perinteistä joulukappaletta.
Kallio on esiintynyt myös televisiossa mm. Viki, Köpi ja Henkka - Tieteen armoilla -sarjassa, jonka ensimmäinen tuotantokausi julkaistiin vuonna 2018. Sarja palkittiin Vuoden yleisöpalkinnolla Shortland-lyhytvideogaalassa. Sarjan toinen tuotantokausi julkaistiin vuoden 2019 elokuussa. Kallio on lyhyiden ohjelmavierailuiden lisäksi ollut mukana myös TV-sarjassa FOMO yhdessä mm. Ville Eerikkilän, Jenni Poikeluksen ja Alma Hätösen kanssa. Kallio on myös käsikirjoittanut ja esiintynyt lukuisissa YleX:n sketsi- sekä Youtube-videoissa. Kallio ääninäytteli Toy Story 4 -elokuvassa Pupun roolin vuoden 2019 elokuussa. Vuoden 2021 keväällä ilmestyi Kallion juontama kahdeksanosainen suomirap-dokumenttisarja "Mist sä tuut". Sarja pääsi shortlist-ehdokkaiden joukkoon "Vuoden uusi ohjelma"-kategoriassa Venla gaalassa 2021. Kallio esiintyi myös MTV3:n "Lauma" paneeliohjelmassa vakiopanelistina. Ohjelma pääsi Kultaisen Venlan "Game Show"-kategorian shortlistille vuonna 2021.
Kallio valittiin vuoden mediapersoonaksi vuoden 2019 Industry Awards -gaalassa.
Muuta
Naurumaraton 2019 pääsi ehdokkaaksi vuoden 2020 Venla gaalassa "Paras ohjelma" kategoriassa, jossa voittaja ratkaistiin yleisöäänestyksellä. Ylex aamun naurumaraton voitti "paras ohjelma" kategorian tammikuussa 2020 pidetyssä Venla gaalassa. Naurumaraton on ensimmäinen monimediallisesti tuotettu radio-show, joka on ollut ehdolla Venla-gaalassa. Naurumaraton voitti "Paras ohjelma" kategorian myös vuoden 2021 ja 2022 Venla-gaalassa.
Kallio on itse henkilökohtaisesti ollut ehdolla Venla-gaalan shortlistillä ”Paras esiintyjä” kategoriassa kahdesti vuosina 2021 ja 2022, mutta ei voittanut.
Kallio on pelannut jalkapallon Kakkosta Musan Salamassa 2007.
Hölmöläisten laiva
Hölmöläisten laiva on Dingon ensimmäinen demo vuodelta 1983. Demo sisälsi muun muassa hitit "Nimeni on Dingo" ja "Lakatut varpaankynnet". Yhtye lähetti demon useisiin levy-yhtiöihin, muttei saanut kaikilta positiivista vastaanottoa. CBS lähetti demonauhan yhtyeelle takaisin todeten, ettei Neumannin kappaleissa ole kaupallista potentiaalia. Poko Rekordsilta demo ei koskaan palautunut takaisin ja myöhemmin ilmeni Epe Heleniuksen heittäneen sen roskakoriin tyytymättömänä kuulemaansa. Lopulta Finnlevy kiinnostui yhtyeestä demon kuultuaan ja solmi levytyssopimuksen Dingon kanssa. Seuraavana vuonna julkaistiin yhtyeen ensimmäinen studioalbumi, Nimeni on Dingo.
Demon kappaleista "Nimeni on Dingo", "Aino", "Lakatut varpaankynnet", "Sinä ja minä", "Nahkatakkinen tyttö" ja "Levoton Tuhkimo" levytettiin vuonna 1984. "Hölmöläisten laiva" levytettiin Neumannin sooloversiona vuonna 1992. "Radio Rodadero" levytettiin vuonna 1994 nimellä "Inshallah Rock". Kappaleita "Kuumat kuninkaat" ja "Tiikeri" ei levytetty koskaan. Vuonna 2006 osa demon sisällöstä julkaistiin Dingon kokoelmalla Kunnian päivät 1983–1986. Demoversioita kappaleista "Sinä ja minä", "Nahkatakkinen tyttö" ja "Levoton Tuhkimo" ei julkaistu, sillä niistä ei löydetty julkaisukelpoisia kopioita.
Osa demon kappaleista poikkesi levytetyistä versioista. Esimerkiksi "Levoton Tuhkimo", "Nimeni on Dingo" ja "Aino" olivat hitaampia sekä "Nahkatakkinen tyttö" oli alun perin reggae. Viimeksi mainittu oli tehty jo Neumannin aiemmalle MAC -yhtyeelle vuonna 1981.
Demo on ainoa, jolla soittaa Dingon alkuperäinen kokoonpano, sillä ennen ensimmäisen studioalbumin äänittämistä kosketinsoittaja Tuomo Vähä-Pesola erotettiin yhtyeestä ja hänen tilalleen liittyi Pete Nuotio.
New Yorkin kaupungintalo
New Yorkin kaupungintalo on rakennus New Yorkissa, Yhdysvalloissa. Rakennuksessa sijaitsee New Yorkin kaupunginvaltuusto ja pormestarin toimisto. Se on Yhdysvaltain vanhin kaupungintalo, jossa yhä edelleen toimii sen alkuperäiset hallinnolliset elimet.
Kaupungintalo rakennettiin vuosina 1803–1812. Sen suunnittelivat arkkitehdit John McComb Junior ja Joseph Francois Mangin, joiden ehdotus oli voittanut rakennuksesta vuonna 1802 järjestetyn arkkitehtikilpailun. Arkkitehdit joutuivat kuitenkin muuttamaan ehdotustaan kustannusten aisoissa pitämiseksi. Arkkitehdit muun muassa pienensivät rakennuksen kokoa. Lisäksi vastoin alkuperäistä suunnitelmaa ainoastaan rakennuksen etujulkisivu verhoiltiin Massachusettsin marmorilla, kun takaosan verhoilumateriaalina käytettiin ruskeaa hiekkakiveä. Vuosina 1954–1956 julkisivut uudelleenverhoiltiin Alabaman kalkkikivellä.
Vuonna 1966 kaupungintalo lisättiin Yhdysvaltain historiallisten kohteiden kansallisrekisteriin (National Register of Historic Places, NRHP).
Aiheesta muualla
40.7133°N, -74.0056°W
Transnistrian rupla
pienoiskuva|Transnistrian ruplan seteleitä Transnistrian rupla on Transnistrian virallinen rahayksikkö. Koska Transnistriaa ei ole kansainvälisesti tunnustettu itsenäiseksi valtioksi, ei sen rahayksiköllä ole kansainvälisessä rahanvaihdossa käytettävää virallista valuuttatunnusta.
Käytössä on setelit 1–500 ruplaa, sekä kolikot 5–50 kopeekkaa. 1 kopeekan kolikko poistettiin käytöstä vuonna 2008. Transnistria laskee liikkeelle runsaasti juhlarahoja. Vuosina 2000–2007 on laskettu liikkeeseen 104 erilaista kuparinikkeli-, kulta- ja hopearahaa, joissa on kuvattu alueeseen liittyviä historiallisia hahmoja.
Bad Boys (vuoden 1983 elokuva)
Bad Boys on vuonna 1983 ilmestynyt yhdysvaltalainen rikosdraamaelokuva. Elokuvan on ohjannut Rick Rosenthal, ja sen pääosissa nähdään Sean Penn, Esai Morales, Clancy Brown, Alan Ruck ja Ally Sheedy debyyttirooleissaan.
Juoni
Chicagon kaduilla kasvanut irlanninamerikkalainen nuorisorikollinen Mickey O’Brien ajaa epäonnistuneen keikan jälkeen poliisia paetessaan pahimman kilpailijansa Paco Morenon viattoman veljen kuoliaaksi. Mickey tuomitaan vartioituun nuorten kasvatuslaitokseen Rainfordiin, jossa hän yrittää sopeutua aivan uuden maailman sääntöihin ja tuskalliseen eroon rakkaasta tyttöystävästään J.C. Walenskista. Pacon kostonhimolla ei kuitenkaan ole lainkaan rajoja, eikä Mickeyn elämää myöskään helpota laitokseen suljetut sadistit (kuten ”Viking” ja ”Tweety”), jotka myös päätyvät ottamaan Mickeyn silmätikukseen.
Suomen Valtakunnan Liitto
Suomen Valtakunnan Liitto (lyh. SVL) oli jatkosodan aikana Suomessa toiminut järjestö, jonka tehtävänä oli koota natsi-Saksaan myönteisesti suhtautuneet tahot saman katto-organisaation alle ja samalla lähentää niitä toisiinsa. SVL:n lopullisena tavoitteena oli voitetun sodan jälkeen muodostaa Suomeen Saksan tapainen yksipuoluejärjestelmä. SVL toimi kuitenkin koko sodan ajan matalalla profiililla, eikä sillä ollut vaikutusvaltaa. Järjestöä ei myöskään merkitty yhdistysrekisteriin, vaan sen oli tarkoitus aloittaa julkinen toimintansa vasta sodan jälkeen. SVL:n puheenjohtajana toimi professori Mauno Vannas ja toisena johtohahmona on usein pidetty professori Rolf Nevanlinnaa, vaikka hänen roolinsa onkin jäänyt epäselväksi.
Perustaminen
Saksan sotamenestyksen myötä Suomen natsimieliset piirit ryhtyivät aktivoimaan toimintaansa vuoden 1940 lopussa. Suomen Valtakunnan Liiton perustajina toimivat IKL:n aktiivit ja sitä lähellä olevat henkilöt. Heidän tarkoituksenaan oli vahvistaa poliittista asemaansa Suomen valtiollisessa elämässä uudessa natsi-Saksan hallitsemassa Euroopassa. Tavoitteena oli koota saman sateenvarjo-organisaation alle kaikki Suomen natsimieliset järjestöt ja ryhmittymät. SVL:n piti myös lähentää eri poliittisia puolueita, niin että lopulta Suomessa olisi Saksan mallin mukaisesti ainoastaan yksi maata johtava puolue.
Mikko Uolan vuonna 1982 julkaistun IKL:n historian mukaan SVL:n oli tarkoitus toimia sen ”vara-liikkeenä” ja taata kansallismielisen toiminnan jatkuvuus myös tilanteessa, jossa IKL joutuisi niin sanottujen Kekkosen konstien takia valtiovallan kieltämäksi. Myöhemmin Uola on luonnehtinut järjestöä ennen muuta akateemisten piirien löyhäksi yhteenliittymäksi, joka ajoi kansallisia arvoja ja oli omaksunut natsien ideologiasta muun muassa salaseurojen ja juutalaisuuden vastaisia näkemyksiä. Rolf Nevanlinnan elämäkerran kirjoittaneen Olli Lehdon mukaan järjestöä ei kuitenkaan voi pitää erityisen yliopistopainotteisena, vaan käsitys on syntynyt kahden professorin Vannaksen ja Nevanlinnan mukanaolosta.
Mauno Vannas luonnosteli tammikuussa 1942 SVL:n periaateohjelman, jota käytettiin hyväksi jäsenhankinnassa. Lopullinen ohjelma oli tarkoitus hyväksyä vasta voitokkaan sodan jälkeen pidettävässä perustavassa kokouksessa. Periaateohjelman mukaan SVL:n päämääränä oli ”valtakunnan sisäinen lujittaminen ja hajallaan joutuneiden Suomen heimojen kokoaminen suureen yhteiseen isänmaahan ja tämän laajentuneen isänmaan rakentaminen työn ja oikeuden kestävälle pohjalle”. Ohjelma sisälsi 18 kohtaa, jotka kytkivät sen selkeästi natsi-Saksan tavoitteisiin. Ne sisälsivät muun muassa väestönkasvun rotu- ja perinnöllisyysoppien mukaisesti sekä Suomen vapauttamisen kaikesta juutalaisesta vaikutuksesta. Periaateohjelman allekirjoittivat muun muassa kuvanveistäjät Wäinö Aaltonen ja Jussi Mäntynen, säveltäjä Yrjö Kilpinen, geologi Väinö Auer, kirjailija Lauri Haarla, kielitieteilijä J. J. Mikkola, elokuvaohjaaja Risto Orko ja kansatieteilijä Väinö Salminen. Se käännettiin myös saksaksi ja toimitettiin muun muassa Heinrich Himmlerille ja Alfred Rosenbergille. Järjestölle hankittiin varoja rahankeräyksellä, johon osallistui liike-elämän vaikuttajia, kuten laivanvarustaja Antti Wihuri.
Toiminta
SVL:n jäsenmäärästä ei ole tarkkaa tietoa, mutta arviot vaihtelevat 2 000–6 000 välillä. Mukana oli yli 30 professoria. Olli Lehdon mukaan suuri osa jäsenistä ei ollut kovinkaan aatteellisia, vaan olivat lähteneet mukaan ”varmuuden vuoksi”. Järjestö toimi myös erittäin näkymättömästi, sillä toiminta oli tarkoitus käynnistää kunnolla vasta sodan päättymisen jälkeen saksalaisten joukkojen poistuttua maasta. Kun Saksan voitto alkoi vuoden 1943 aikana näyttää epätodennäköisemmältä hiipui kiinnostus SVL:n toimintaan entisestään.
Suomen hallitus suhtautui SVL:oon epäluuloisesti. Maaliskuussa 1944 lääkintäeverstinä palvellut Vannas lähetettiin pääkaupungista Vilppulassa sijainneeseen sotasariaalaan, jotta järjestön toiminta saataisiin loppumaan kokonaan. Myöskään Saksan suurlähetystö ei juurikaan pitänyt SVL:oon yhteyttä. Suurlähettiläs Wipert von Blücher arveli järjestön olevan yhteyksissä ainoastaan Helsingissä vaikuttaneisiin saksalaisiin ”hämärämiehiin”, jotka toimivat itsenäisesti.
Yleisradion vuonna 1998 esittämän MOT-sarjan Lääketieteen musta historia II -ohjelman mukaan järjestöllä oli suunnitelmat Norjan mallin mukaisen nukkehallituksen muodostamiseksi sekä presidentti Risto Rytin kaltaisten ”petturien” murhaamiseksi yhteistyössä saksalaisten joukkojen kanssa. MOT antaa SVL:sta kuvan kansallissosialistisena järjestönä, jonka päämääränä oli Saksan voittaessa natsimielisen hallituksen perustaminen. MOT:n mukaan järjestö korosti muun muassa rotuoppeja ja halusi hävittää juutalaiset. Televisio-ohjelmaa on kuitenkin arvostelu lähdekritiikin heikkoudesta.
Syksyllä 1944 hävitettiin paljon SVL:n materiaalia, joten järjestön toiminnan tutkiminen on vaikeaa. Esimerkiksi Kansallisarkistossa ei ole lainkaan SVL:a koskevaa aineistoa. Saksan arkistoista löytyy Alfred Rosenbergin luottomiehen Hans-Wilhelm Scheidtin marraskuussa 1942 laatima raportti, jossa mainitaan muun muassa Vannaksen ja Nevanlinnan johtoasema sekä aikomus käynnistää järjestön toiminta vasta sodan päätyttyä. Olli Lehdon mukaan Nevanlinna ei kuitenkaan ollut aktiivisesti mukana SVL:n toiminnassa ja myös Matti Klinge on todennut, että tämä oli vain järjestön sympatiseeraaja. Myöskään punaisen Valpon sodanjälkeisessä raportissa ei mainita hänen toimintaansa SVL:ssa.
Sodan päättymisen jälkeen liittoutuneiden valvontakomissio ei määrännyt järjestöä lakkautettavaksi, koska sitä ei ollut merkitty yhdistysrekisteriin.
Rintaperillinen
Rintaperillinen on perittävän vainajan jälkeläinen suoraan alenevassa polvessa, eli lapsi, lapsenlapsi jne. Lapset voivat olla avioliitossa tai sen ulkopuolella syntyneitä tai ottolapsia.
Rintaperilliset ovat ensisijaisia perillisiä, ja ellei testamentilla ole muuta määrätty, perintö jaetaan tasan rintaperillisten kesken. Rintaperillisillä on oikeus lakiosaan, jota testamentti ei voi loukata.
Lakiosuudessa on kuitenkin poikkeus ottolapsen osalta, mikäli adoptio on vahvistettu 1.1.1980 tai myöhemmin, kyseessä on ns. vahva adoptio, jolloin ottolapsen jäämistöoikeudellinen suhde omiin biologisiin vanhempiinsa katkeaa ja he ovat tasavertaisia ottovanhempiensa biologisten lasten rinnalla. Ottolapsi ei siis vahvassa adoptiossa peri biologisia vanhempiaan. Sitä vastoin, jos adoptio on vahvistettu ennen 1.1.1980, ottolapsi on säilyttänyt perimys- ja lakiosaoikeuden myös omiin biologisiin vanhempiinsa nähden. Tällöin heidän lakiosuutensa ottovanhempiensa jäämistöstä on puolet täysrintaperillisen lakiosuudesta. Kyse on ns. heikosta adoptiosta.
Rintaperillisen voi kuitenkin lain mukaan tehdä perinnöttömäksi, jos hän loukkaa perittävää rikoksella tai viettää jatkuvasti kunniatonta tai epäsiveellistä elämää.
Vaikka rintaperilliset ovat perimäjärjestyksessä ennen aviopuolisoa, avio-oikeus antaa leskelle joitakin oikeuksia. Jos kuollut puoliso oli varakkaampi kuin leski, voi leski saada mahdollisen avio-oikeutensa perusteella osituksessa tasinkona sen verran vainajan omaisuutta, että lopputuloksena omaisuus jakautuu tasan puolisoiden kesken. Loput kuolleen puolison omaisuudesta jaetaan perillisille tai testamentin mukaisesti.
Aviopuolisolla on myös oikeus hallita puolisoiden yhteisenä kotina toiminutta asuntoa, tai muuta jäämistöön kuuluvaa lesken kodiksi sopivaa asuntoa, jollei kodiksi sopivaa asuntoa sisälly lesken omaan varallisuuteen. Yhteisessä kodissa oleva tavanmukainen asuntoirtaimisto on aina jätettävä jakamattomana eloonjääneen puolison hallintaan.
Natalie Babbitt
Natalie Babbitt (18. heinäkuuta 1932 Dayton, Ohio – 31. lokakuuta 2016 Hamden, Connecticut ) oli yhdysvaltalainen lastenkirjojen kirjoittaja ja kuvittaja. Hänen tunnetuimpiin teoksiinsa kuuluu Tuck Everlasting (1975), josta on tehty kaksi elokuvaa.
Hän asui Rhode Islandissa, ja hänellä oli mies Samuel Fisher Babbitt, kolme lasta ja kolme lastenlasta. Ensimmäisen kirjansa The Forty-ninth Magician hän teki vuonna 1966 yhdessä aviomiehensä kanssa niin että mies kirjoitti tekstit ja Natalie Babbit piirsi kuvat. Myöhempiin kirjoihinsa hän myös kirjoitti tekstin.
Clayton Beddoes
Clayton Beddoes on kanadalainen jääkiekkovalmentaja ja entinen ammattilaisjääkiekkoilija. Hän pelasi pelaajaurallaan kaksi kautta NHL:ssä Boston Bruinsissa muttei koskaan lyönyt läpi NHL:ssä. Beddoes aloitti valmennusuransa kaudella 2005-2006 Iserlohn Roostersin apuvalmentajana. Nykyään hän toimii HC Bolzanon ja Italian jääkiekkomaajoukkueen päävalmentajana.
Hermunen
Sukunimi
Se on sukunimi, joka on muun muassa seuraavilla suomalaisilla henkilöillä:
Painin Euroopan-mestaruuskilpailut 2012
thumb|250px|Kilpailujen kisa-areena [[Beogradska arena.]] Vuoden 2012 painin Euroopan-mestaruuskilpailut järjestettiin Belgradissa, Serbiassa 6.–11. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Beogradska arena. Parhaiten kisoissa menestyivät Venäjän ja Ukrainan painijat.
Belgradissa kilpailtiin edellisen kerran painin EM-tasolla vuonna 2003.
Suomen joukkue
Suomi lähetti Belgradiin viisi kreikkalais-roomalaisen tyylin painijaa, yhden vapaapainijan ja kaksi naispainijaa. Useiden painijoiden loukkaannuttua Suomi ei lähettänyt painijaa kreikkalais-roomalaisen tyylin 66-kiloisten painoluokkaan.
Kreikkalais-roomalainen paini
Kreikkalais-roomalaisessa painissa kaikki viisi suomalaista hävisivät avausottelunsa. Hietaniemen ja Suomisen vastustajat voittivat lopulta pronssia.
Vapaapaini
Vapaapainissa Rantala voitti ensimmäisen ottelunsa, mutta hävisi seuraavan jaksopistein 0–2, 0–5 lopulta neljännen arvokisamitalinsa voittaneelle Hatosille.
Naispaini
Savolan turnaus päättyi ensimmäiseen otteluun, mutta Olli voitti kaksi vastustajaa ennen tappiotaan lopulta neljännen EM-pronssinsa voittaneelle Pavălille.
Erik Johan Andelin
Erik Johan Andelin (18. toukokuuta 1804 Hollola – 9. heinäkuuta 1893 Tohmajärvi) oli suomalainen rovasti, valtiopäivämies ja Tammikuun valiokunnan jäsen.
Andelinin vanhemmat olivat Hollolan Uskilan kylän Anttilan rusthollari Alexander Simonsson (k. 1822) ja Eva Kristina Mattsdotter. Hän kävi Hämeenlinnan triviaalikoulua ja Porvoon lukiota ja pääsi ylioppilaaksi Turussa 1823. Hänet vihittiin papiksi Porvoon hiippakunnassa 1826. Andelinista tuli teologian kunniatohtori 1857.
Andelin oli armovuodensaarnaajana Iisalmessa 1826 ja Kuopion triviaalikoulussa vt. kollegana vuodesta 1828, ylempänä kollegana vuodesta 1829 ja konrehtorina vuodesta 1835. Hänestä tuli Tohmajärven kirkkoherra 1841 ja hän sai rovastin arvon 1846. Andelin oli vt. lääninrovastina 1848 ja vakinaisena lääninrovastina 1862–1884. Hän oli Kuopion tuomiokapitulin jäsen 1870–1876 ja viimein Suomen papiston seniori eli vanhin virassa ollut pappi. Andelin oli Tammikuun valiokunnan jäsen 1862 ja osallistui säätyvaltiopäiville 1867 ja 1877–1878.
Andelin oli naimisissa 1833–1891 Henriette Sofia Blomin (k. 1891) kanssa. Heidän poikiaan olivat molempien oikeuksien tohtori Alexander Andelin (1836–1890), Kuopion yksityisen ruotsalaisen yhteiskoulun opettaja Karl August Andelin (1838–1898), kihlakunnantuomari Emil Achates Andelin (1848–1907) ja palovakuutusasiamies Lars Robert Kasimir Andelin (1846–1902), samoin kuin kenraalimajuri Carl Oskar Evert Andelin (1840–1905).
J. R. Bailey
James Ralph Bailey (1937–1985) oli yhdysvaltalainen rhythm and blues -musiikin laulaja-lauluntekijä. Hän toimi vuosina 1956–1972 The Cadillacs -yhtyeen jäsenenä ja aloitti vuonna 1968 soolouran. Hän sai omissa nimissään vuosien 1968–1975 välisenä aikana viisi R&B-hittisingleä, joista suurin menestys oli "After Hours" (#29, 1973). Hän toimi lisäksi lauluntekijänä muille esittäjille; hänen käsialaansa ovat muiden muassa hitit "Everybody Plays the Fool" (The Main Ingredient) ja "Love, Love, Love" (Donny Hathaway).
Kompleksikysymys
Kompleksikysymys on argumentointivirhe, jossa kysymys asetetaan niin, että se jo sellaisenaan sisältää vastausvaihtoehdot sulkien muut mahdolliset vastaukset pois. Sen yleinen muoto on:
Tämä on klassinen esimerkki kompleksikysymyksestä. Se lähtee premissistä, että subjekti lyö vaimoaan, ja vastausvaihtoehdot ovat joko "kyllä" (eli subjekti on joskus lyönyt vaimoaan mutta lakannut) tai "ei" (eli subjekti yhä lyö vaimoaan). Se ei ota huomioon sitä premissiä, ettei subjekti ole koskaan lyönytkään vaimoaan.
Jaska Oinonen
Jaakko "Jaska" Oinonen (s. 12. toukokuuta 1962) on suomalainen muusikko. Hänet tunnetaan punkyhtyeiden Sensuuri, sekä Kohu-63 basistina.
Don Quichotte
Don Quichotte on ranskalaisen säveltäjän Jules Massenet’n viisinäytöksinen ooppera, joka sai ensi-iltansa Monte Carlossa 24. helmikuuta 1910. Libreton on Miguel de Cervantes Saavedran romaanin pohjalta kirjoittanut Henri Cain. Inspiraationa säveltäjälle oli runoilija Jacques Le Lorrainin näytelmä Le chevalier de la longue figure, joka ensiesitettiin Pariisissa 1904. Oopperan tapahtumat seurailevat alkuperäisteosta vain osittain – esimerkiksi Dulcinea, joka ei suoraan esiinny kirjassa, on oopperassa merkittävässä roolissa.
Ensimmäinen näytös
Kaupunkilaiset ovat järjestäneet fiestan, juhlan ja Dulcineaa kosiskelee neljä eri yrittäjää, joista yksi, Juán, pilkkaa Don Quijotea ja Sancho Panzaa heidän saapuessaan. Juán haastaa ritarin kaksintaisteluun, mutta Dulcinea tulee väliin ja hätistää Juánin matkoihinsa. Tämän jälkeen hän vaatii Donilta todistamaan rakkautensa häneen tuomalla takaisin kaulakorun, jonka rosvot ovat häneltä varastaneen. Quijote hyväksyy tämän haasteen ja lähtee Sancho Panzan kanssa.
Toinen näytös
Kaksikko on etsimässä rosvoja. Sancho Panza laulaa naisia vastustavaa taistelulaulua kun Don näkee edessään ryhmän vaarallisia jättiläisiä (todellisuudessa tuulimyllyjä). Aseenkantajansa ällistykseksi Don haastaa tuulimyllyt ja lopulta jää kiinni yhteen niiden siivistä.
Kolmas näytös
Etsinnän jatkuttua tovin kaksikko nukahtaa taivasalle. He heräävät rosvolauman ääniin ja Sancho Panza säntää pakoon. Don jää paikoilleen ja bandiitit valmistautuvat surmaamaan hänet, mutta liikuttuvat Quijoten viimeisestä rukouksesta jumalalle. Hän kertoo olevansa ritari suorittamassa jaloa tehtävää kauniille naiselle, jonka jälkeen rosvot heltyvät ja palauttavat kaulakorun. Don antaa heille siunauksensa.
Neljäs näytös
Dulcinea on viihdyttämässä yleisöä. Quijote lupaa Sancholle saaren palkkioksi hänen avustaan kaulakorun etsinnässä. Yleisö hämmästelee kun Quijote palauttaa Dulcinealle korun ja pyytää häntä vaimokseen. Yleisö puhkeaa nauruun, mutta Dulcinea ajaa heidät tiehensä, jonka jälkeen hän kuitenkin torjuu Quijoten kosinnan - hänen sielunsa on vapaa eikä hän halua tulla sidotuksi vakiintuneeseen elämään. Don kiittää naista hänen rehellisyydestään ja lempeydestään, muttei kykene peittämään pettymystään. Kansanjoukon palatessa pilkkaamaan Quijotea Sancho puolustaa isäntäänsä ja johdattaa Donin pois.
Öhringen
Öhringen on kaupunki Hohenlohekreisin piirikunnassa Baden-Württembergin osavaltiossa Saksassa. Kaupungissa oli kesäkuun 2022 lopussa 25 343 asukasta, ja se on siten piirikuntansa suurin kaupunki. Öhringenin pinta-ala on 67,8 neliökilometriä.
Kaikkivaltius
Kaikkivaltius eli kaikkivoipuus (omnipotenssi, ’kaikkeen kykenevä’) tarkoittaa rajoittamatonta mahtia. Monoteistisissa uskonnoissa (esimerkiksi kristinusko ja islam) yleensä uskotaan yhdellä Jumalalla olevan vallan mihin tahansa. Usein tällaisella Jumalalla ajatellaan olevan kaikkivaltius, kaikkitietävyys, läsnäolo kaikkialla sekä täydellinen hyvyys.
Mitä kaikkivaltius tarkoittaa?
Eri ja jopa saman uskonnon edustajilla (esim. kristityillä) on keskenään erilaisia näkemyksiä siitä, mitä kaikkivaltius tarkoittaa. Seuraavassa luetellaan eräitä tällaisia näkemyksiä:
Monista käytetyistä jumalan määritelmistä seuraa, että näkökannat 2, 3 ja 4 ovat keskenään yhtäpitäviä (siis yksi ja sama kanta).
Näistä eroavaisuuksista huolimatta kaikkivaltiuteen sisältyy aina kyky puuttua maailman tapahtumiin jopa fysiikan lakeja rikkoen. Monet tieteilijät (esimerkiksi John Polkinghorne) katsovat em. konsistenssinäkemyksen olevan osa kaikkivaltiutta.
Kaikkivaltiuden hylkääminen
Jotkut monoteistit katsovat, että Jumala ei ole tai ei edes voi olla kaikkivaltias tai että luodessaan olioita, joilla on vapaa tahto, jumala vapaaehtoisesti rajoitti kaikkivaltiuttaan.
Muun muassa eräissä juutalaisuuden (konservatiivijuutalaisuus ja reformijuutalaisuus) protestanttisuuden haaroissa Jumalan sanotaan vaikuttavaan maailmaan vain suostuttelemalla, ei pakolla tai ihmeillä. Tämä johtopäätös on usein filosofisten tai tekstuaalisten pohdintojen tulos.
Kielin yliopisto
thumb|250px|Kielin yliopiston kirjasto ilmakuvassa Kielin yliopisto (, CAU) toimii   Kielin kaupungissa Pohjois-Saksassa. Yliopiston perusti vuonna 1665 herttua Christian Albrecht pappien ja hallintovirkamiesten koulutusta varten. Aluksi luentoja pidettiin fransiskaaniluostarissa.
Vuonna 2017 yliopistossa oli kirjoilla 25 725 opiskelijaa.
Kuuluisia entisiä oppilaita ja opettajia
Yliopiston henkilökuntaan on kuulunut useita nobelisteja ja muita tunnettuja tiedemiehiä.
Musa Amer Obaid
Musa Amer Obaid, alkuperäiseltä nimeltään Moses Kipkirui, (s. 18. huhtikuuta 1985 Kenia) on alkujaan kalenjin-heimosta lähtöisin oleva estejuoksija, joka tätä nykyä edustaa Qataria.
Vuonna 2004 Musa Amer Obaid saavutti Ipohissa Aasian nuorten mestaruuden 3 00 metrin estejuoksussa. Kuukautta myöhemmin hän juoksi Grossetossa nuorten MM-hopealle. Ateenan olympialaisissa 19-vuotias Musa Amer Obaid raivasi tiensä finaaliin, jossa sijoittui lopulta neljänneksi varmistaen kalenjin-heimon miesten neloisvoiton.
2005 Helsingin MM-kisoissa hän sijoittui estejuoksussa 9. sijalle ja Monacossa käydyssä IAAF:n yleisurheilufinaalissa seitsemänneksi.
Vuonna 2006 Musa Amer jäi kiinni testosteroni-dopingista. Hän oli kilpailukiellossa syyskuusta 2006 - syyskuuhun 2008.
Musa Amer Obaid on 180 senttimetriä pitkä ja painaa 64 kilogrammaa. Hänen ennätyksensä 3 000 metrin esteissä on 8.07,18, minkä hän juoksi Ateenan olympiafinaalissa 24. elokuuta 2004.
Dölehevonen
Dölehevonen (ennen myös östlandinhevonen, gudbrandsdalinhevonen ja pohjoisnorjanhevonen) on norjalainen kylmäverinen hevosrotu. Sen säkäkorkeus on 145–155 senttimetriä ja paino 540–630 kilogrammaa. Dölehevonen on vanha työhevosrotu, vaikka sen rotujärjestö onkin perustettu vasta vuonna 1967.
Historia
Dölehevonen on peräisin Gudbrandsdalin laaksosta, missä sitä käytettiin työ- ja kuormahevosena. Rotu muistuttaa niin paljon friisiläisiä ja hollantilaisia hevosia sekä joitakin Skotlannin poneja, että arvellaan matkalaisten, kenties jopa viikinkien kuljettaneen hevosia näiden alueiden välillä.
Rotu on todennäköisesti polveutunut dölenravurista, joka paransi ravinopeutta ja eteenpäinpyrkimystä; metsähevosesta, joka muodosti dölenhevosen massiivista perustaa; ja englannintäysiverisestä, joka paransi liikkeitä, rakennetta ja nopeutta. Vuonna 1834 Norjaan tuotiin täysiverinen ori Odin, jolla on ollut rodun kehityksessä suuri merkitys.
Ominaisuudet
Dölenhevoset ovat kestäviä ja kokoonsa nähden hyvin vahvoja. Niitä on käytetty työ- ja kuormahevosina, mutta ovat myös nopeita ravureita.
Hversu Noregr byggðist
Ajoitus ja alkuperä
Tekstin Hversu Noregr byggðist iästä ja sen suhteesta toiseen edellä mainittuun tekstiin Norjan löytäminen on esitetty erilaisia näkemyksiä. Yleisesti ottaen Hversu Noregr byggðist -tekstiä pidetään näistä kahdesta lähteestä nuorempana, vaikka onkin esitetty myös sellaisia näkemyksiä, joiden mukaan Hversu Noregr byggðist olisi toiminut esikuvana viimeksi mainitulle. Flateyjarbókiin Hversu Noregr byggðist -tekstin lisäsi toinen käsikirjoituksen kirjoittajista, Magnús Þórhallsson. Hän ei kuitenkaan oletettavasti ole ollut tekstin alkuperäinen laatija, huolimatta siitä, että todennäköisesti juuri hän on lisännyt sen alkuun lyhyen johdantovirkkeen, jonka jälkeen tarina alkaa Norjan löytäminen -tekstiä myötäillen Fornjótrista ja tämän jälkeläisistä. Mikäli Snorri Sturluson laati Norjan löytäminen -tekstin, kuten esimerkiksi Finnbogi Guðmundsson (1965) on esittänyt, on Hversu Noregr byggðist mahdollisesti kirjoitettu vasta aikaisintaan vuosien 1225–1230 välisenä aikana. Sigurður Nordal (1944-1945) on esittänyt, että Hversu Noregr byggðist olisi johdanto sitä seuraaville sukupuille, joissa listataan Haraldr Kaunotukan (isl. hárfagri) esi-isät aina pakanajumala Óðinniin, Troijan sankareihin, roomalaisten jumalaan Saturnukseen sekä Raamatun Aatamiin saakka.
Hversu Noregr byggðist osana Flateyjarbókia
Elizabeth Ashman Rowe (2000) on esittänyt, että Hversu Noregr byggðist olisi eräänlainen Magnús Þórhalssonin vastaus sen ja Norjan kuninkaiden sukupuiden listaamisen jälkeen seuraavaan Eirekr Kaukomatkaajan saagaan ja Norjan löytäminen -tekstiin, jotka kummatkin ensimmäinen Flateyjarbókin kirjoittajista, Jón Þórðarson, oli lisännyt käsikirjoitukseen. Hän on katsonut, että Hversu Noregr byggðist -tekstin yhteys Eirekr Kaukomatkaajan saagaan olisi olennainen syy siihen, miksi teksti on lisätty käsikirjoitukseen. Kyseinen saaga kertoo Fornjótrin jälkeläisiin kuuluvan Þrándrin pojasta Eirekristä, jonka isä on antanut tarinan mukaan nimen myös hallitsemalleen Trondheimin alueelle (isl. Þrándheimr). Saagassa Eirekr matkaa itään etsimään kuolemattomien maata (paratiisia) ja saapuu Konstantinopoliin (isl. Miklagarðr), missä saa vastaukset paratiisia koskeviin kysymyksiinsä. Yhdessä Eirekr Kaukomatkaajan saagan kanssa Hversu Noregr byggðist luo kristillistyneemmän myytin Norjan perustamisesta verrattuna siihen myyttiin, jonka Norjan löytäminen -tekstiin liitetty Snorri Sturluson luo teoksensa Heimskringla alussa olevassa Ynglinga sagassa. Viimeksi mainitussa Ynglingien kuningassuvun esi-isien, aasa-jumalien, kerrotaan olleen peräisin Troijasta. Hversu Noregr byggðist ja Eirekr Kaukomatkaajan saaga taas luovat kuvan kristillisen kulttuurin siirtymisestä Norjaan kristikunnan itäisestä osasta jo norjalaisen kuningasvallan varhaisimpina hetkinä. Näin ne luovat Norjan kuningasvallasta kuvan, joka on hieman vähemmän pakanallinen. Hversu Noregr byggðist näyttää muutenkin häivyttävän yhteyksiä aasa-jumaliin. Toisin kuin tekstissä Norjan löytäminen, jossa kerrotaan Fornjótrin jälkeläisen Thorrin uhraavan pakanajumalille, Hversu Noregr byggðist -tekstin mukaan kveenit uhraavat Thorrille itselleen. Maantieteellisesti Hversu Noregr byggðist keskittyy Norjaan ja sen koillispuolella oleviin salaperäisiin alueisiin sen sijaan että kertoisi Górrin matkoista Itämeren alueelle tai Tanskaan, kuten Norjan löytäminen tekee. Näin se kääntää painopistettä pois Tanskasta, aikana, jolloin norjalainen kuningasdynastia oli tullut päätökseensä Olavi Haakoninpojan kuoltua ja vallan painopiste siirtyi kuningatar Margareetan myötä islantilaisille epäedullisempaan suuntaan eli Tanskaan.
Hversu Noregr byggðist lähteenä
Sekä Hversu Noregr byggðist että Norjan löytäminen -tekstejä on joissain yhteyksissä tulkittu lähteinä, jotka kertoisivat historiallisista tapahtumista ja todellisista muinaisista kuninkaista. Kyseiset tekstit edustavat kuitenkin myyttejä eivätkä historiankirjoitusta. Fornjótrin eli "Muinaisen jätin" jälkeläisten nimistä suuri osa viittaa johonkin talviseen elementtiin (esim. Snær eli ”lumi”, Drífa  eli ”räntä”). Fornjótrin pojat taas näyttävät kukin olevan jonkin luonnonelementin antropomorfinen ilmentymä: tuli (Logi), ilma (l. tuulet, Kári) ja vesi (l. meri, Hlér). Nimet ovat näin ollen symbolisia, eivätkä todennäköisesti viittaa todellisiin historiallisiin henkilöihin. On myös oletettu, että Fornjótrin sukupuu, jossa norjalaisten kuninkaiden alkuperä jäljitettiin muinaisiin jättiläisiin pakanajumala Óðinnin sijaan, olisi suhteellisen nuorta alkuperää.
Hversu Noregr byggðist suurvalta-ajan Ruotsissa
Hversu Noregr byggðist kuvaa norjalaisten myyttistä esihistoriaa ja sen muinaisia kuninkaita. Vaikka se ei suoraan kuvaakaan ruotsalaista muinaisuutta, pohjolan eri alueiden ja muinaisten kuninkaiden kuvaus kiinnosti oppineita myös suurvalta-ajan Ruotsissa, missä islantilaiset muinaissaagat ylipäätään olivat alkaneet herättää kiinnostusta erityisesti 1600-luvulta alkaen. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin. Ruotsalaiset eivät kuitenkaan enää ymmärtäneen saagojen kieltä, muinaisislantia, ja monia tekstejä käännettiin siksi ruotsiksi tai latinaksi. Hversu Norekr byggðist ilmestyi käännettynä Eric Julius Björnerin teoksessa Nordiska kämpa dater vuonna 1737 (Stockholm: Horn).
Tamilisai Soundararajan
Tamilisai Soundararajan (s. 2. kesäkuuta 1961 Nagercoil ) on intialainen poliitikko, joka on toiminut vuodesta 2019 alkaen Telanganan kuvernöörinä ja on 18. helmikuuta 2021 alkaen Puducherryn luutnanttikuvernööri.
Ennen kuvernöörin virkaansa hän toimi Intian kansanpuolueen (BJP) Telanganan yksikön puheenjohtajana ja pääsihteerinä. Hän on koulutukseltaan lääkäri. Hän on työskennellyt televisiossa ja kääntänyt useita englanninkielisiä poliittisia ja lääketieteellisiä artikkeleita tamiliksi.